M ลุยโตต่อเนื่อง
M เป็นผู้นำธุรกิจเครือข่ายร้านอาหารที่มีศักยภาพที่สุดในประเทศไทย ด้วยอัตรากำไรขั้นต้นสูงที่สุดในกลุ่ม เนื่องจากระบบการจัดการห่วงโซ่อุปทานที่ยอดเยี่ยม
1 ก.พ. 2562

คุณค่าบริษัท
บริษัท เอ็มเค เรสโตรองต์ กรุ๊ป จำกัด (มหาชน) หรือ M เป็นผู้นำธุรกิจเครือข่ายร้านอาหารที่มีศักยภาพที่สุดในประเทศไทย ด้วยอัตรากำไรขั้นต้นสูงที่สุดในกลุ่ม เนื่องจากระบบการจัดการห่วงโซ่อุปทานที่ยอดเยี่ยม มีรายได้จากธุรกิจอาหารในประเทศไทยสูงสุดเป็นอันดับหนึ่งของกลุ่ม และมีการกระจายของรายได้ในต่างจังหวัดและกรุงเทพฯ เป็นอย่างดี (รายได้จากต่างจังหวัดคิดเป็น 54%) ดังนั้น M จึงจะได้ประโยชน์สูงสุดจากการฟื้นตัวของการบริโภคของประชาชน !!!
ทั้งนี้ในปี 2562 คาดว่าการเติบโตของยอดขายรวมของ M จะสูงขึ้นมาอยู่ 7% จากปี 2561 ที่โต 4% อีกทั้งตั้งเป้าอัตราการเติบโตของยอดขายสาขาเดิมสำหรับร้านเอ็มเคสุกี้ที่ 3.5% และร้านยาโยอิที่ 4.5% ซึ่งคิดว่ามีความเป็นไปได้ (หลังจากอัตราการเติบโตของยอดขายสาขาเดิมทรงตัวในปี 2561) เนื่องจากบริษัทได้มีการปรับขึ้นของราคาเมนูอาหารในช่วงปลายปี 2561
นอกจากนี้ การขยายสาขาก็จะเป็นอีกปัจจัยหนึ่งที่จะหนุนรายได้ให้เติบโต โดยตั้งสมมติฐานสาขาใหม่ 40 แห่งสำหรับปี 2562 ซึ่งยังต่ำกว่าแผนธุรกิจของ M ที่ 50 สาขา (บริษัทคาดเปิดสาขาร้านเอ็มเคสุกี้ 20 สาขา ร้านยาโยอิ 20 สาขา และร้านแบรนด์อื่น ๆ อีก 10 สาขา)  ดังนั้นภายในสิ้นปี 2562 บริษัทจะมีสาขารวมทั้งสิ้น 724 สาขา เพิ่มขึ้นจาก 674 สาขาในปี 2561 หากบริษัทบรรลุเป้าหมายการเปิดสาขาดังกล่าว
ขณะเดียวกันนักวิเคราะห์คาดกำไรหลักในไตรมาส 4/2561 คาดอยู่ที่ 695 ล้านบาท เพิ่มขึ้น 27% จากงวดเดียวกันของปีก่อน และ 3% จากไตรมาสก่อน ซึ่งมองว่ายอดขายสาขาเดิมไม่น่าตื่นเต้นในไตรมาส 4/2561 (คาดลดลง 1% สำหรับร้านเอ็มเคสุกี้ และทรงตัวสำหรับร้านยาโยอิในไตรมาส 4/2561 เทียบกับฐานสูงในไตรมาส 4/2560 ที่ 5% สำหรับเอ็มเคสุกี้ และ 7% สำหรับยาโยอิ)
อย่างไรก็ตามน่าจะฟื้นตัวในไตรมาส 1/2562 (หนุนโดยการบริโภคในต่างจังหวัด) ดังนั้นคาดว่ากำไรไตรมาส 1/2562 จะเติบโตดีต่อเนื่อง ทั้งนี้ M จะต้องตั้งสำรองสำหรับการจ่ายเงินชดเชยพนักงานที่สูงขึ้น (ตามพ.ร.บ.คุ้มครองแรงงานไทยฉบับล่าสุดที่มีการปรับปรุงเมื่อปลายปี 2561) โดยตั้งสำรองประมาณ 100 ล้านบาทในไตรมาส 2/2562 (คิดเป็น 3% ของประมาณการกำไรปี 2562 อยู่ในประมาณการเรียบร้อยแล้ว) ดังนั้นกำไรไตรมาส 2/2562 อาจอ่อนตัวลงบ้าง อย่างไรก็ตามการตั้งสำรองเป็นเพียงรายการที่เกิดขึ้นเพียงครั้งเดียวเท่านั้น
ในขณะที่นักวิเคราะห์ บล.บัวหลวง มองว่า M เป็น best play ในธุรกิจร้านอาหารในประเทศไทย ด้วยขนาดและประสิทธิภาพ รวมถึงอัตรากำไรที่สูง เงินสดในมือจำนวนมากจะช่วยหนุนการเข้าซื้อกิจการใหม่ในอนาคตอันใกล้ ยังคงคำแนะนำ “ซื้อ” ราคาเป้าหมายปี 2562 ที่ 86 บาท
…
ผู้ถือหุ้นรายใหญ่
รายชื่อกรรมการ